El burjassoter Adrià Sánchez Castelló triomfa en el Concurs de bandes Juvenils de Montcada, amb la Banda Juvenil de Chelva
2025-07-24

El passat cap de setmana, es celebrava a Montcada el Concurs de Bandes Juvenils, Memorial Francisco Fort, un esdeveniment musical en el qual Burjassot també va estar present.

Ho va fer en la figura del músic burjassoter Adrià Sánchez Castelló, el qual va portar a la Banda Juvenil Santa Cecilia de Chelva a guanyar el primer premi i el premi del públic de la secció segona.

Un gran èxit no sols per a Adrià sinó, també, per a tots els músics que componen la formació musical i que van realitzar una gran interpretació de totes les peces triades per al certamen.